runetrust/blame-folketinget-dk huggingface dataset:
Tom Behnke (FP), 1998-11-27:
Når vi laver en lovgivning her i Folketinget og vi samtidig kobler nogle sanktioner på den med det formål, at hvis der er nogen, der alligevel overtræder loven, selv om de ikke må, og der så bliver givet en sanktion, så er det jo med henblik på, at de skal lade være med at gøre det igen. Og det, vi kan se, er jo, at de, der får de her bøder, regner bøderne for at være så små, at de direkte griner af domstolene og er fuldstændig ligeglade med at skulle af med de penge og fortsætter deres ulovligheder, og så er lovgivningen ikke god nok, og så skal vi have strammet den op og have sikret, at de sanktioner, der bliver givet, er hårdere og mere konsekvente, så vi er sikre på, at de, der overtræder loven, holder op med at gøre det, og selvfølgelig også, at andre lader være med at gøre det, så det ikke breder sig.
Peter Skaarup (DF), 2022-06-09:
Og så vil jeg også bare lige sige noget i forhold til timingen her, for jeg synes ikke rigtig, at skatteministeren svarede på det, så det vil jeg godt lige gentage: Er vi ikke enige om, at hvis der er berettiget tvivl, så er det godt nok træls, at vi skal pålægge danskerne og virksomhederne flere skatter end højst nødvendigt?
Inge-Lene Ebdrup (V), 2005-05-13:
Men når nu man følger Socialdemokraternes tankegang om, at vi bare kan lovgive os ud af alverdens ting, er det så sådan, at Socialdemokraterne også vil give sig til at lovgive om, hvor mange timer om dagen børn i givet fald skal aktiveres, eller er det noget, som de vil overlade til at ske på den måde, vi gør det på i dag, nemlig gennem rådgivning og vejledning?
Lars Barfoed (KF), 2014-02-27:
Jeg vil egentlig gerne spørge fru Marlene Borst Hansen om det samme, som jeg spurgte den socialdemokratiske ordfører om, for jeg synes, at jeg mangler den klare afstandtagen over for de grupper, som angriber vores fælles kultur og vores fælles værdier og den dannelse, vi skal have i det her samfund.
Preben Rudiengaard (V), 2002-04-17:
Da vores ordfører ikke er til stede, har jeg fået pålagt den tunge byrde at tage mig af dette. Jeg vil sige, at de regler om tobaksvarer, som i dag er gældende, jo ligger tilbage fra 1990'erne, hvor der var nogle EU-direktiver, som helt klart sagde, at der var nogle krav.
Poul Nødgaard (DF), 2001-04-06:
Det er derfor vigtigt, at regeringen ved konkrete handlinger lever op til intentionerne i den redegørelse, som vi behandler her i dag, og bl.a. konkretiserer sin vilje til at decentralisere statslige institutioner og i endnu højere grad flytter statslige opgaver ud i landet og derved styrker servicefunktionerne de pågældende steder. I den forbindelse vil jeg gerne fremhæve de mange landdistriktsudvalg, der sidder rundtomkring i stort set alle kommuner - i hvert fald i alle landkommunerne - og vi har også noget, der hedder Landdistrikternes Fællesråd, der til stadighed påviser manglende sammenhæng i det, som regeringen foretager sig.
Ritt Bjerregaard (S), 2000-05-26:
Vi ved, at vi dermed har ulejliget mange, det gælder også ansatte i Folketinget, med at få klaret det problem, der opstod. Vi har også været glade for det forløb, det har fået her i dag, og at vi dermed kan vende tilbage til det, der oprindelig var meningen med den betænkning, der blev afgivet.
Marianne Jelved (RV), 2002-12-09:
Vi mener til gengæld ikke, at det forventningspres, som VK-regeringen og Dansk Folkeparti skaber omkring velfærdssamfundet i fremtiden, hænger sammen med den stramme styring af det offentlige forbrug, men det er jo en anden diskussion. I modsætning til Venstre har De Konservative en politik i forhold til at skaffe øget arbejdsudbud og dermed løfte de opgaver, vi står over for.
Morten Homann (SF), 2005-10-28:
Kan skatteministeren ikke godt se, at det klinger lidt hult, at man laver en præcisering, som gør, at børnefamilieydelsen stopper den dag, barnet fylder 18 år og dermed juridisk set ikke længere er et barn, mens man stadig har de her stive, gamle regler, fra dengang det skulle beregnes på kugleramme, når det drejer sig om, hvornår man starter børnefamilieydelsen, og for den sags skyld også det hul, der kan opstå i den anden ende i forhold til, hvornår man er berettiget til at modtage SU?
Jesper Langballe (DF), 2006-01-12:
Der skal være det hundeslagsmål om puljer i den konkurrencebaserede forskning, som der nu engang skal være, men hvis basismidlerne er blevet udhulet – ikke fordi der er blevet skåret i dem, men fordi det simpelt hen har været en proces – betyder det altså, at der bliver en meget ringe forudsigelighed, sådan at satsningerne får en alt for snæver tidshorisont.
Karina Adsbøl (DF), 2020-06-10:
Derfor vil jeg gerne have, at ministeren i hvert fald præciserer, hvad vi mener med vores ældreaftale med hensyn til grundigere rengøring, så vi ikke ser det her, og så borgerne ikke skal igennem lange klageforløb for at få det, vi har givet midler til, og som vi har aftalt i vores aftale.
Inger Støjberg (DD), 2024-10-03:
Ja, vi er uenige, tror jeg også, om nogle ting, især når det gælder økonomisk politik – der er vi sikkert uenige om rigtig mange ting – men det, vi ikke er uenige om, er, at vi skal have bragt ordentligheden tilbage, i forhold til hvornår danskerne kan forvente at gå på pension.
Aage Frandsen (SF), 2001-04-20:
Med hensyn til de 25 år tror jeg ikke, at det i så mange tilfælde berører så mange, men sådan noget vil jeg godt have undersøgt nærmere med hensyn til, om de muligheder, der ligger i den fri ungdomsuddannelse, lige så godt kunne ligge i GVU-systemet.
Tom Behnke (KF), 2009-11-20:
Se, det, der gør sig gældende, tror jeg, for de fleste menneskers vedkommende, er, at hvis man ønsker at få en tatovering, er det jo nok typisk, fordi man kender nogen, der har en, eller man måske kender en, der lige har fået en, og tænker: Hov, det kunne jeg også godt tænke mig.
Martin Henriksen (DF), 2012-04-17:
Det er forældrene, der i den konkrete situation træffer en beslutning om, at deres barn er blevet for godt integreret i det danske samfund, og at det er en udvikling, som man vil forhindre fortsætter, og at man derfor sender sit barn af sted på en genopdragelsesrejse, på koranskole, eller hvad det nu kan være.
Zenia Stampe (RV), 2025-03-25:
Det står sort på hvidt i det forslag, vi behandler i dag, og derfor synes jeg altså, det er helt sort, at Socialdemokratiet – regeringens største parti – og ordføreren for det parti stiller et spørgsmål til fru Rosa Lund, der handler om, om der ikke kan være ytringer, som gør, at man ikke kan arbejde i det offentlige.
Anders Kronborg (S), 2025-04-02:
Og jeg synes jo, det var meget påfaldende, at da hr. Frederik Vad havde ordet på talerstolen, så kunne man kigge over på den borgerlige forsamling, som havde utrolig travlt med at gemme sig – kigge ned i deres telefoner og slet ikke være oppe at afvise de påstande, som hr. Frederik Vad kom med.
Pia Christmas-Møller (UFG), 2008-05-08:
Da den jo ifølge forretningsordenen skal rettes til hr. Carsten Hansen, vil jeg gerne spørge hr. Carsten Hansen, om han ikke kan bekræfte, at den sædvanlige og formelt korrekte fremgangsmåde, når man vil have præciseret fortolkningen af et forslag, går via udvalgene i form af en skriftlig betænkning.
Rune Lund (EL), 2016-05-26:
En samlet opposition har her i dag tilkendegivet, at man ønsker, at kommunerne skal have økonomisk mulighed for at løfte opgaven med at modtage de mennesker, som kommer hertil og har brug for hjælp, og oppositionen ønsker, at kommunerne skal have hjælp til at løfte den opgave, uden at det skal betyde, at kommunerne skal tage penge til den opgave fra andre dele af kommunernes budget.
Edmund Joensen (SP), 2013-05-29:
Det udspringer jo af, at vi har ændringer i, hvor fisken går hen, og det her bygger på, at Færøerne vil have større kvoter – altså en andel af de bæredygtige kvoter, som er større i dag, end de har været tidligere – fordi man erfaringsmæssigt ved, at fisken er i færøsk farvand.
Caroline Stage Olsen (M), 2025-04-08:
Det er faktisk noget af det, vi fokuserer rigtig meget på på europæisk niveau, i forhold til hvordan man kan skifte løsninger undervejs for at skabe bedre konkurrence, men sådan set forhåbentlig også i forhold til sociale medier, så det bliver lettere at flytte fra et socialt medie til et andet, sådan at man ikke på samme måde, som man måske er i dag, er stavnsbundet til et, fordi ens data, billeder og venner ligger på det.
Margrete Auken (SF), 2000-04-13:
Og det er meget almindeligt, at den ø - når der er øer ved busstoppestederne, og det vil sige, at passagererne ikke må gå ud på cykelstien, før bussen er fremme, og skal blive dér, så cyklisterne normalt kan komme igennem - heller ikke bliver betragtet som en forhindring for at gå ud.
Ole Sohn (SF), 2006-04-06:
Så hvis det er indstillingen fra Venstre, at man gerne vil være med til at finde en løsning, vil jeg da foreslå mine kollegaer i oppositionen, at vi trækker sagen tilbage, og så kan Venstre få mulighed for at få lidt ekstra tid i udvalgsarbejdet til at finde en løsning, så Venstre kan få sin egen politik igennem.
Nikolaj Villumsen (EL), 2013-10-10:
Vi synes, at det er fornuftigt at lade Flygtningenævnet behandle klagerne, og vi er tilfredse med, at Dansk Flygtningehjælp skal rådgive de asylansøgere, som står foran en overførelse efter Dublinreglerne, og med, at der er afsat penge til Flygtningehjælpens rådgivning.
Lene Hansen (S), 2005-05-25:
I brev af 18. maj 2005 til statsministeren fra Danmarks Fiskeriforening og Fiskerirådet slås det fast, at Danmark må undlade at hjemtage ca. 70 mio. kr. i FIUF-støtte fra EU, fordi Danmark ikke kan og vil yde den nødvendige medfinansiering i form af offentlige midler, altså hovedsagelig finanslovsmidler.
Per Stig Møller (KF), 2008-01-24:
Og når vi så er inde på de mange rejser, for danskerne rejser jo mere og mere, så er det jo altså også rart at vide, at EU på det sundhedsmæssige område, som hr. Morten Messerschmidt også var inde på, også har sikret borgerne en række rettigheder til behandling i EU-landene, når de rejser.
Martin Glerup (S), 2000-03-22:
Altså hvis der er en stor mobiltelefonfabrik i Pandrup i Nordjylland f.eks., så trækker den jo arbejdskraft til fra hele det omgivende landdistrikt, og vi skal være opmærksomme på at styrke landdistrikternes muligheder for at kunne udvikle sig, bl.a. ved forskellige tiltag, men også ved at operere det ind i regionen.
Jesper Langballe (DF), 2002-04-17:
Et er, at UNHCR, som ministeren siger, er skuffet over måske ikke på samme måde mere at kunne bruge Danmark som rollemodel, men det har dog aldrig været sådan, at en lærer rettede alvorlige bebrejdelser mod en duks, fordi han ikke var superduks, eller gav ham anmærkninger med hjem af den grund.
Eva Kjer Hansen (V), 2006-02-03:
Det, der er det springende punkt og forskellen, er, at fru Line Barfod tilsyneladende synes, det skal være sådan, at når man er på den midlertidige forsørgelse, på passiv forsørgelse som eksempelvis kontanthjælp, så skal det være sådan, at man kan have mere ud af det økonomisk, end når man er i arbejde.
Johanne Schmidt-Nielsen (EL), 2015-02-03:
Og med hensyn til integrationen spænder man da ben for integrationen, hvis man placerer en flygtning i Danmark og siger: Det er så farligt for dig, du er i fare, dit liv er i fare, du får lov til at få beskyttelse her i Danmark, men du kan sidde og vente et helt år på, at du får dine nærmeste i sikkerhed.
Torben Hansen (S), 2004-10-26:
Betyder det, at hvis vi lægger vores beslutningsforslag ned i salen på baggrund af det, man har vedtaget i weekenden, så vil den konservative miljøminister stille sig i spidsen for, at vi får individuel miljøgodkendelse af danske landbrug helt ned til 100 eller helt ned til 40 dyreenheder?
Marcus Knuth (KF), 2022-03-23:
Så nu tillader jeg mig at spørge hypotetisk: Hvis nu vi får en blå regering efter valget, der minder lidt om Norges, hvor der er en bred vifte af partier, kunne det f.eks. være en regering, hvor Dansk Folkeparti indgår, og hvor hr. Morten Messerschmidt så selv står for som minister at implementere den her lov og så render ind i, at 70-procentsmålsætningen altså ikke kan nås, fordi så mange af dem, der kom hertil i 1980'erne, på grund af de lempelige regler har permanent ophold eller dansk statsborgerskab.
Dennis Flydtkjær (DF), 2015-10-29:
Og når man har haft den her beføjelse igennem længere tid, i flere år, og det så viser, at man ikke en eneste gang i år har afsløret noget snyd, så kunne det jo godt være, at man igen skulle vende tilbage til grundlovens bestemmelse om, at der skal være en særegen undtagelse.
Frank Jensen (S), 1997-12-03:
Det borger godt for Det Konservative Folkepartis engagement i denne sag under de kommende forhandlinger om Finansudvalgets godkendelse af regeringens aftaler med Amtsrådsforeningen, og det borger da også godt for de konservative amtsrådspolitikeres engagement i denne sag ude over det ganske land, hvis det er det, der vil komme til at kendetegne det.
Pernille Rosenkrantz-Theil (S), 2024-05-03:
Så det er jo, i forhold til det, der står i det kommissorium, ikke for sjov, at jeg ved tidligere lejligheder har sagt til fru Mai Mercado, at det vil jeg da gerne være med til, altså at vi, at den dag fru Mai Mercado stiller sin datter til rådighed for at være i praktik som prostitueret, så kan begynde at snakke om det.
Lene Espersen (KF), 2009-02-26:
Til gengæld for disse meget håndfaste områder, hvor vi ikke ønsker at servicedirektivet skal gå ind og regulere, forpligter servicedirektivet alle EU-lande til at analysere deres krav til tjenesteydere og fjerne de krav, der ikke lever op til principperne i det indre marked.
Klaus Hækkerup (S), 2009-12-10:
Nu skal man jo aldrig sige nej til et tilbud om S-togs-stationer, og jeg er også varm tilhænger af, at der anlægges en ny S-togs-station i Store Rørbæk, dér, hvor det nye store, store bolig- og erhvervsområde vil begynde at blive etableret i overensstemmelse med landsplandirektivet for hovedstadsområdet her om få år.
Nikolaj Villumsen (EL), 2016-04-19:
Det vil også styrke de lokale sekulære kræfter, og det vil vise den syriske befolkning, at det kan betale sig at kæmpe imod ISIL, og at når ens hus bliver ødelagt, fordi man kæmper mod ISIL, kan det blive genopbygget efter befrielsen.
Kristian Thulesen Dahl (DF), 1998-12-17:
Det er ikke altid den kultur, hvor staten kommer med en sum penge og får iværksat noget, så det, at vi ønsker, at der ikke skal være en stigning på kulturbudgettet, men at den stigning, som kulturbudgettet nu får i 1999, eksempelvis skulle komme ventelisterne til gavn i stedet, er jo ikke udtryk for, at kulturlivet i Danmark forsvinder.
Mette Thiesen (DF), 2025-02-26:
Jeg kunne egentlig bare godt tænke mig at høre ministeren – og det var egentlig også det, jeg talte med sundhedsministeren om tidligere – om den her voldsomme diskrepans imellem bødeniveauet for at begå butikstyveri og for at komme til ved en fejl at sælge spiritus til en, som er 17 år og ikke 18 år.
Per Stig Møller (KF), 2005-04-06:
Man har også fået noget, der hedder en toolbox, som betyder, at man kan holde øje med alle de lande, man har ophævet våbenembargoen over for, så vi har altså under hele denne proces lagt megen vægt på at benytte situationen til at arbejde for fremskridt på menneskerettighedsområdet.
Johanne Schmidt-Nielsen (EL), 2010-05-06:
Det er ellers ikke så tit, synes jeg, at jeg går op på den her talerstol og starter med at rose ministeren, men det vil jeg gøre, fordi jeg synes, det er befriende, at vi har fået en minister, som anerkender, at vi har problemer i form af manglende ligestilling i det danske samfund, og at vi har fået en minister, som anerkender, at de problemer, vi har med ligestilling, vedrører hele det danske samfund – alle danske kvinder og alle mænd i det danske samfund.
Jes Lunde (SF), 2000-04-04:
Så vi får det samme spil en gang til: Kommuneforhandlingerne bliver afsluttet, uden at Folketinget er med inde i billedet, og Finansudvalget kommer til at ekspedere et aktstykke som en ren efterretningssag engang i løbet af sommerferien, og det er så det. Vi synes i SF, det er et utroligt demokratisk underskud, og vi synes, det er fantastisk, at de store partier, Socialdemokratiet, Venstre og De Konservative, kan slippe af sted med stadig væk at køre den linje, at her vil man ikke have demokrati, her vil man ikke have en almindelig debat i Folketinget, her vil man ikke have Folketinget til at vedtage noget som helst.
Margrethe Vestager (RV), 2012-04-11:
Jeg har en oplevelse af, at jeg har fat i noget, fordi når spørgeren bliver nødt til at henvise til og sådan noget, så siger det jo noget om, at der ikke er noget ønske fra spørgerens side om at sige, hvad finanspagten egentlig går ud på.
Per Clausen (EL), 2006-02-23:
Det, jeg så har forstået, og det tror jeg også jeg har forstået helt rigtigt, på hr. Christian H. Hansen, er, at Dansk Folkeparti mener, at der skal gøres en øget indsats med hensyn til dyrevelfærden for vores landbrugsdyr, og at det er vigtigt at komme igennem med nogle forbedringer dér.
Anna Falkenberg (SP), 2025-06-03:
Så jeg kunne godt tænke mig at høre ordførerens betragtning, og hvad der gik igennem ordførerens hoved, da hun så alle otte lande stå ved siden af hinanden som ligestillede parter i det nordiske samarbejde, som jo er ekstremt vigtigt i de her tider, vi er i dag.
Jacob Jensen (V), 2023-10-12:
Sagt med andre ord er jeg rigtig glad for, at det her lovforslag netop er en udmøntning af den politiske aftale, der er blevet indgået af et bredt flertal i Folketinget, og jeg er også rigtig glad for, at flere partier også her i dag tilkendegiver, at de synes, det er en god idé.
Arne Melchior (CD), 2001-03-14:
Men tjen mig i at svare på følgende: Kan ministeren godt forstå, at de af os, som mener, at vi har en meget stram udlændingepolitik, er i god overensstemmelse med landets statsminister, den gennem 8 år kloge statsminister hr. Poul Nyrup Rasmussens opfattelse om, at vi har verdens strammeste?
Line Barfod (EL), 2003-10-09:
omkring starthjælp, hvor der bl.a. var en højgravid kvinde, der kunne fortælle, at hun var kommet fra Iran, og siden de var ankommet, havde hendes 3-årige søn tabt sig 4 kg, og hun selv havde tabt 10 kg, fordi de ikke har nogen penge til mad.
Søren Pind (V), 2015-11-13:
Det, man ønskede, da man med meget stor præcision nedsatte den pågældende kommission, var at se Anders Fogh Rasmussen og Per Stig Møller og Søren Gade og andre borgerlige politikere rende op og ned ad en trappe, mens der skulle ske afhøringer, og bedrive politik på noget.
Bendt Bendtsen (KF), 2002-05-29:
Jeg kan faktisk sige til alle tre spørgere, for det er det samme, man kredser om, at jeg er fuldstændig enig med fru Anne Grete Holmsgaard i, at man skal passe meget på, at der ikke udstedes for brede patenter på det her område, og at man i Patent- og Varemærkestyrelsen bør være meget opmærksom på, at der ikke udstedes for brede patenter.
Ove Hygum (S), 2000-03-28:
Lad mig i øvrigt sige til hr. Ole Sohn og fru Jette Gottlieb, at også jeg har mærket mig den henvendelse, der er kommet fra LO, FTF og AC, der i et brev af 27. marts kraftigt anbefaler, at man bibeholder krone for krone-fradrag for lønindtægt, der er knyttet til uddannelse. De pågældende organisationer henviser til, at medlemmer, der deltager i uddannelse med elevløn eller praktikløn, ved overgang til timefradrag bliver stillet ringere, da mulighederne for at få suppleret forsørgelsesgrundlaget op til dagpengeniveau bortfalder.
Stine Brix (EL), 2012-03-29:
Ikke bare før valgkampen, men også under valgkampen, sagde Socialdemokraterne – det var daværende kommunalordfører hr. Rasmus Prehn – at man med den her aftale risikerer at gå på kompromis med, hvad der er bedst for den enkelte borger, hvis økonomiske hensyn skal vægtes side om side med de faglige hensyn.
Flemming Hansen (KF), 2000-04-11:
Vi kan altså konstatere, at det ikke er indtægtsmulighederne, der driver ministeren til at komme med lovforslaget, men et forsøg på at stramme op over for enkelte af de 250 mennesker, der skønnes at bo i firmaejede boliger, hvor de efter ministerens skøn bor til en for lav pris.
Ole Birk Olesen (LA), 2022-09-08:
Jeg forstår det sådan, at hr. Kim Valentin antyder, at regeringen måske har overdrevet forventningerne til næste års bnp-vækst, for hvis man har høje forventninger, vil der også komme flere penge i statskassen, og så kan man også hæve udgifterne fra den offentlige sektor.
Morten Bødskov (S), 2013-04-11:
Men det gælder også i relation til eksempelvis den nu dræbte al-Qaeda-leder Anwar al-Awlaki, som jo altså som sagt har givet anledning til en del medieomtale i de seneste måneder, og som også, som man kan høre på spørgsmålet her, må formodes at være en del af baggrunden for dagens forespørgsel.
Allan Niebuhr (KF), 2007-10-12:
På så stort et område, som det er at vælge mulighedernes Norden, når vi snakker globalisering, er det da klart, at det er et flerårigt projekt, som vil kræve mange ressourcer, og det er også derfor, jeg sagde, at det er utrolig vigtigt, at vi går ind og nærlæser vores budgetter og finder ud af, hvilke muligheder der er.
Jann Sjursen (KRF), 1998-03-27:
Vi vil langt hellere, at børnepasningsgarantien blev opfyldt ved, at man gav forældrene større valgfrihed, at man forbedrede børnepasningsorloven, så ydelsen igen kom op på 80 pct. af dagpengemaksimum, og at man lod pengene følge barnet, sådan at forældrene selv kunne vælge, hvordan børnene skulle passes.
Margrethe Vestager (RV), 2001-04-05:
Universiteternes regionale forankring og bidrag til vidensformidling i regionen foregår også gennem forskningstilknytningen til CVU'erne, gennem virksomheder og institutionernes ansættelse af universitetsuddannede og gennem udveksling af ny viden mellem virksomheder og forskningsinstitutioner. IT-baseret uddannelse kan være med til at skabe nemmere adgang til videregående uddannelsestilbud for folk uden for universitetsbyerne.
Marlene Harpsøe (DD), 2024-04-30:
Bl.a. viser en undersøgelse omkring pårørende fra Ældre Sagen, at mere end seks ud af ti, altså 62 pct., oplever, at deres psykiske helbred er blevet dårligere som en direkte konsekvens af den stigende byrde, og det er faktisk en stigning i forhold til undersøgelsen i 2015, hvor tallet kun lå på 43 pct., og vi er nødt til at tale om, at der her er nogle problemer.
Svend Aage Jensby (V), 2003-01-15:
På den anden side må man sige, at den 11. september 2001 jo netop berørte, demonstrerede i al sin uhyggelige grad den asymmetriske krigsførelse, og det vil selvfølgelig indgå med vægt i det arbejde, som regeringens nedsatte udvalg vil afslutte på et tidspunkt i løbet af året.
Søren Pind (V), 2005-12-09:
Lovforslaget har sin baggrund i en af regeringen nedsat arbejdsgruppe, som havde til opgave at finde forenkling i konkurrencebegrænsende love og regler, i denne forbindelse med henblik på at fremme den frie konkurrence søger lovforslaget således at liberalisere reglerne for juridisk rådgivning i Danmark.
Ole Sohn (SF), 2008-12-10:
Så vil jeg også gerne kvittere for nogle gode forhandlinger omkring satspuljen, men dog understrege, at satspuljen aldrig, aldrig har været tænkt som de eneste midler til at sikre rimelige sociale forhold for de udsatte grupper i samfundet, og det er jo det, der er problemet for regeringen, at det tror den.
Anne Baastrup (SF), 2003-12-16:
Det var hovedoverskrifterne på de to budskaber. Derfor vil jeg godt spørge Socialdemokraternes ordfører: Hvor mange udenlandsk adopterede unge har Integrationsministeriet - for jeg kan forstå, at Justitsministeriet ikke har været involveret - oplyst er over 10 år inden for de sidste 5 år?
Annette Lind (S), 2012-12-11:
Det gælder udligningsreformen, hvor vi har flyttet 400 mio. kr. fra by til land, det gælder en finanslov, der gør Danmark stærkere og skaber 21.000 arbejdspladser allerede næste år, og det gælder en massiv investering i både grøn omstilling af vores samfund og uddannelse og opkvalificering.
Rosa Lund (EL), 2024-04-25:
Det, der lige fik mig til at tage ordet, handler om, at jeg jo kan forstå, at den her regering er meget, meget optaget af at sætte en stopper for negativ social kontrol – det er vi også i Enhedslisten – men jeg kan bare ikke se, hvordan det her lovforslag skal sætte en stopper for netop det.